Ernst Wiechert

Ernst Wiechert (1887–1950) var en tysk forfatter og lærer, kjent for sine romaner, noveller og essays preget av kristen-humanistiske verdier og naturmotiver. Han ble en av de mest leste forfatterne i Tyskland på 1930-tallet, men kom i konflikt med nazistregimet og ble i 1938 internert i Buchenwald. Etter andre verdenskrig bosatte han seg i Sveits, der han fortsatte sitt litterære virke.

 Liv og virke 

Bakgrunn
Ernst Wiechert vokste opp i de masuriske skoger, som sønn av forstmester Martin Wiechert og hans hustru Henriette Wiechert født Andreae. Han studerte ved Albertusuniversitetet i Königsberg.

Forfatterskap avbrutt av krigsinnsats
Han arbeidet fra 1911 som lærer i Königsberg og Berlin, samtidig som han begynte å skrive romaner, noveller og fortellinger. i 1912 giftet han seg med din forlovede, Meta Mittelstädt (1890–1929). Ved utbruddet av første verdenskrig i 1914 meldte han seg som frivillig, men noe senere ble han dimittert på grunn av en nyresykdom. I 1915 kom han tilbake og til fronten, og mottok samme året Jernkorset av andre klasse (EK II) Senere mottok  han også EK I.  I 1916 ble han utdannet til offiser, og ble senere såret av granatsplinter to ganger. Under krigen ble Wiecherts eneste barn, Ernst-Edgar. født i 1917; det ble bare én dag gammelt.

Senere karriere
Gjennombruddet kom i Berlin i 1932 med romanen Die Magd des Jürgen Doskocil; etter dette kunne han legge bort læreryrket og konsentrere seg om et forfatterskap med utgivelser med millionopplag. Han etablerte seg i Bayern ved innsjøen Starnberger See. 

Hans dype kristne forankring gjennomsyret hans forfatterskap, og begrunnet også hans advarsler mot den nasjonalsosialistiske ideologi på tidlig tidspunkt. En tale for studenter i München i 1935 kurserte illegalt i Tyskland, og ble smuglet til Moskva innbakt i et brød og der utgitt i det viktige tyske eksiltidsskriftet Das Wort. Wiechert begrunnet også offentlig sin motstand mot deltakelse ved folkeavstemningen om Østerrikes innlemmelse i Det tyske riket, skrev et åpent brev som krevde løslatelse av Martin Niemöller og erklærte at han gav assistanse til Niemöllers familie fremfor til den nazistiske hjelpeorganisasjonen NS-Winterhilfswerk. 

Etter alt dette ble Wiechert arrestert, og han satt fire måneder i konsentrasjonsleiren Buchenwald. Han forfattet en skildring av denne opplevelsen, "Der Totenwald", som han gravde ned i haven.

Etter løslatelsen ble han truet av Goebbels: Vi vet at Deres innflytelse på ungdommen er stor og farlig. Skulle De igjen ytre eller skrive ett eneste ord mot vår stat, vil De igjen havne i konsentrasjonsleir, og da på livstid og med Deres fysiske tilintetgjørelse som mål. (Der Totenwald, S. 131 f.)

I 1945 utkom Der Totenwald, og der fremgikk det at han hadde mistet sin gudstro under tiden i Buchenwald. 
Tross dette finansierte Wiechert tre kirkeklokker i den katolske kirken St. Michael i Degerndorf i Oberbayern
ved hjelp av inntektene fra bokens førsteutgave. Etter krigen var Wiechert en kritiker av det vesttyske samfunn.

I juni 1948 flyttet Wiechert til Sveits, og slo seg ned på Rütihof i Uerikon-Stäfa ved Zürichsjøen; hans ektefelle - i 1932 hadde han giftet seg på nytt med Paula Marie «Lilje» Junker født Schlenther (1889–1972) - forble boende i Vest-Tyskland. Den 24. august 1950 døde han i en alder av 63 år av kreft. I Stäfa ble hamn begravet. Wiechert etterlot seg 13 romaner og rundt 50 noveller og fortellinger.

 Verker 
 Die Flucht. Roman. (Under pseudonym: Ernst Barany Bjell). 1916.
 Die Magd des Jürgen Doskocil, 1932
 Der weiße Büffel oder von der großen Gerechtigkeit, skrevet i 1937, utgitt 1946
 Das einfache Leben, 1939, ISBN 3-548-24826-8
 Der Totenwald, skrevet i 1939, publisert 1945, ISBN 3-548-24038-0
 Die Jeromin Kinder, ISBN 3-7844-2384-1
 Wälder und Menschen, ungdomserindringer, 1936  ISBN 3-7844-2030-3
 Jahre und Zeiten, erindringer, publisert 1949, ISBN 3-548-22119-X
 Märchen, to bind, 1946
 Die Majorin, 1934
 Hirtennovelle, 1935
 Der Richter
 Die Mutter
 Häftling Nr. 7188. dagboksnotiser og brev 1966.
 Missa sine nomine, roman, 1950.

 Referanser 

 Eksterne lenker 



Wiechert, Ernst
Wiechert, Ernst
Kategori:Personer fra Mrągowo fylke